**Előterjesztés a képviselő testület 2025. május 29-én tartandó ülésére**

Tárgy: Bánd – Szentgál térsége kerékpáros turisztikai alapú komplex fejlesztése,

Bánd-Szentgál között vegyes forgalmú út építése településrendezési eszközök módosítása

Tisztelt Képviselő Testület!

A már megvalósult Veszprém-Márkó kerékpárút nyomvonal folytatását tervezi önkormányzatunk megvalósítani Bánd és Szentgál településeket érintve, ami kapcsán szükséges a hatályos Településrendezési eszközök módosítása.

A mellékelt dokumentáció szerint terjesztem a képviselő testület elé a településrendezési eszközök módosítását.

Általános indokolás:

A kerékpárút kiszabályozása feltétele az engedélyezési eljárásnak. A településrendezési eszközök módosítása hozzájárul a településfejlesztési célok elérésére.

**HATÁROZATI JAVASLAT**

Bánd község Önkormányzati Képviselő Testülete az épített környezet alakításáról és védelméről szóló 1997. évi LXXVIII. tv. 6.§ (1) bekezdésében foglaltak alapján 2025.május 31.-i hatállyal Bánd Község településszerkezeti tervét a jelen határozat mellékletét képező m-U1 jelű tervlapon szereplő változások szerint módosítja.

1. sz. melléklet: Bánd településszerkezeti terve módosított m-U1 jelű tervlap.
2. sz. melléklet: Bánd településszerkezeti leírás kiegészítése:

* Különleges terület, bánya területből (Kb), Különleges terület, honvédelmi területből (Kb-hv), Általános mezőgazdasági (Má), valamint Vízgazdálkodási (V) területből Közlekedési (Köu) területfelhasználásra módosul a szerkezeti terv a kerékpárút tervezett nyomvonalának megfelelően.

**Területi mérleg:**

Kb: Különleges terület, bánya: -0,1179 ha

Má: Mezőgazdasági általános terület : -0,7015 ha

V: Vízgazdálkodási terület: +0,7189 ha

Kb-hv: különleges terület, honvédelmi terület: -1,2695 ha

Köu: közúti közlekedési terület: +1,37 ha

**Hatásvizsgálat**

Tárgy: HELYI ÉPÍTÉSI SZABÁLYZAT MÓDOSÍTÁSA

A jogalkotásról szóló 2010. évi CXXX törvény 17. § szerint a jogszabály előkészítője - a jogszabály feltételezett hatásaihoz igazodó részletességű - előzetes hatásvizsgálat elvégzésével felméri a szabályozás várható következményeit, a törvényben meghatározott szempontok szerint:

A rendelet megalkotásának

Társadalmi hatása: a kerékpárút a lehetővé teszi a sportolást

Gazdasági, költségvetési hatások: nincs

Egészségi következmények: egészséges életmód

Adminisztratív terheket befolyásoló hatások: A rendeletben foglaltak végrehajtásához a hivatal köztisztviselői folytatnak adminisztratív tevékenységet.

A jogszabály megalkotásának szükségessége: A kerékpárút megvalósításához szükséges annak kiszabályozása a településrendezési eszközökben.

A jogszabály alkalmazásához szükséges személyi, szervezeti, tárgyi és pénzügyi feltételek: A személyi feltételeket a Márkói Közös Önkormányzati Hivatal a köztisztviselők által biztosítja.

Bánd, 2025. május 23.

Steigervald Zsolt dr. Láng Zsanett

polgármester jegyző